CELEX: 32019D1202(01)
Language: lv
Date: 2019-11-29 00:00:00
Title: Komisijas Lēmums (2019. gada 29. novembris), ar ko groza Lēmumu 2017/C 31/12, ar kuru izveido Komisijas ekspertu grupu Dzīvnieku labturības platforma (Dokuments attiecas uz EEZ) 2019/C 405/05

2.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 405/5
               
            
         KOMISIJAS LĒMUMS
         (2019. gada 29. novembris),
         ar ko groza Lēmumu 2017/C 31/12, ar kuru izveido Komisijas ekspertu grupu “Dzīvnieku labturības platforma”
         (Dokuments attiecas uz EEZ)
         (2019/C 405/05)
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     (1)
                  
                  
                     Ar Komisijas Lēmumu 2017/C 31/12 (1) tika izveidota ekspertu grupa “Dzīvnieku labturības platforma” (“platforma”). Platformas galvenie uzdevumi ir atbalstīt Komisiju un palīdzēt uzturēt regulāru dialogu par Savienības jautājumiem, kas tieši saistīti ar dzīvnieku labturību, tādiem kā tiesību aktu īstenošana, zinātniskās informācijas apmaiņa, jauninājumi un laba prakse dzīvnieku labturības jomā.
                  
               
                     (2)
                  
                  
                     Lēmums 2017/C 31/12 ir piemērojams līdz 2019. gada 31. decembrim.
                  
               
                     (3)
                  
                  
                     Savas darbības divu gadu laikā platforma ir kļuvusi par plaši atzītu centrālu forumu, kas uztur atvērtu dialogu par dzīvnieku labturību, gādā par labas prakses apmaiņu un nāk klajā ar neleģislatīvām iniciatīvām, piedaloties dalībvalstīm un attiecīgajām ieinteresētajām personām visā Savienībā.
                  
               
                     (4)
                  
                  
                     Ja tās pilnvaru termiņš netiks nepagarināts, platformas darbības tiks pārtrauktas, un līdz ar to tiks apdraudēti to rezultāti. Tāpēc, lai nodrošinātu dialoga un darbību nepārtrauktību, ir jāpagarina platformas pilnvaru termiņš.
                  
               
                     (5)
                  
                  
                     Lēmuma 2017/C 31/12 piemērošanas termiņš tādēļ būtu jāpagarina par 18 mēnešiem, proti, līdz 2021. gada 30. jūnijam.
                  
               
                     (6)
                  
                  
                     Tādēļ Lēmums 2017/C 31/12 būtu attiecīgi jāgroza,
                  
               IR NOLĒMUSI ŠĀDI.
         
            1. pants
            Lēmuma 2017/C 31/12 16. pantu aizstāj ar šādu:
            
               
                  “16. pants
                  Piemērojamība
                  Šo lēmumu piemēro līdz 2021. gada 30. jūnijam.”
               
            
         
         
            Briselē, 2019. gada 29. novembrī
            
               
                  Komisijas vārdā –
               
               Vytenis ANDRIUKAITIS
               
                  Komisijas loceklis
               
            
         
         
            (1)  Komisijas 2017. gada 24. janvāra Lēmums, ar ko izveido Komisijas ekspertu grupu “Dzīvnieku labturības platforma” (OV C 31, 31.1.2017., 61. lpp.).